
DR 30.11.2011  

 
17 

Sebab kalau kita tengok di negara lain, di Jerman misalnya, ada hospital 
tertentu untuk mempromosikan dan menentukan bahawa herba-herba ini adalah boleh 
dianggap sebagai alat perubatan. Jadi, setakat mana kementerian komited terhadap 
produk-produk herba? Saya cadang mungkin kita boleh tubuh satu perbadanan 
nasional seperti juga perbadanan nasional yang juga berjaya menternakkan lembu. 
Tubuh satu perbadanan untuk beri tumpuan kepada produk-produk herba ini supaya 
kita boleh dapat menghasilkan kesan yang lebih hebat. Terima kasih. 

Dato’ Wira Mohd. Johari bin Baharum: Terima kasih Yang Berhormat.  
Sebenarnya memang benar apa yang diperkatakan oleh Yang Berhormat tadi.  
Sebelum ini, industri herba ini sebelum 2011 kita buat secara tradisional sahaja, 
maknanya diusaha di peringkat kecil-kecilan di peringkat kampung. Akhir-akhir ini 
sahaja selepas kita laksanakan di bawah NKEA, kita telah memperuntukkan sebanyak 
RM72 juta untuk membangunkan industri herba ini di negara kita ini.   

Kita telah mengenal pasti beberapa jenis herba yang mendapat pasaran iaitu 
herba dukung anak, kacip fatimah, hempedu bumi, tongkat Ali dan misai kucing. Ini 
antara herba yang mendapat pasaran di peringkat antarabangsa. Kita telah 
menggalakkan supaya mereka membuat contract farming dengan pengusaha-
pengusaha yang mana kita memberi peruntukan-peruntukan yang telah kita sediakan 
iaitu untuk membangunkan ladangnya sendiri dan akhirnya mereka membeli produk-
produk ini.   

Dari segi SOP, ini memang kita ikut secara saintifik untuk memastikan bahawa 
produk-produk kita ini bermutu tinggi dan boleh di pasar di peringkat antarabangsa.  
Sekarang ini, usaha-usaha banyak sedang dijalankan. Selain daripada itu juga kita 
telah menjalankan ujian klinikal kepada pengusaha-pengusaha kita yang apabila 
hendak mengeksportnya akan melepasi pengiktirafan di peringkat antarabangsa dan 
kita telah belanja lebih kurang RM32 juta untuk tujuan ini.  

Jadi, sekarang ini memanglah usaha-usaha sedang dijalankan oleh 
kementerian dan bersama-sama dengan Kementerian Kesihatan untuk menghasilkan 
produk kita ini bermutu tinggi dan bersaing di peringkat antarabangsa. Terima kasih. 

Tuan Yang di-Pertua: Sila, Yang Berhormat Kapit. 

Datuk Alexander Nanta Linggi [Kapit]: Terima kasih Tuan Yang di-Pertua.  
Saya menerima baiklah apa yang telah disebut oleh Yang Berhormat Timbalan Menteri 
tadi bagaimana kita hendak menggalakkan industri herba ini dengan beberapa jumlah 
yang telah diperuntukkan untuk pelbagai tujuannya. Akan tetapi saya berpandangan 
bahawa kita belum lagi berjaya. Apakah kekangan-kekangan dan masalah-masalah 
bagi penanam-penanam ataupun pengusaha-pengusaha herba ini di peringkat akar 
umbi untuk mengeluarkan herba dengan volume yang sepatutnya kita mampu.   

Sebab negara kita ini, negeri Sarawak sahaja pun begitu luas untuk kita 
mengusahakan ini. Ada satu pengusaha herba ini telah dibuat di Sungai Asap untuk 
membantu mereka di sana tetapi ia pula gagal juga sebab mereka tidak dapat 
mengeluarkan volume yang banyak. Walaupun FAMA saya ingat saya telah dipastikan 
mahu membeli dengan volume yang seperti ini. Jadi, ada di peringkat akar umbi ini 
kekangan untuk kita mengeluarkan. Apakah langkah-langkahnya daripada kerajaan 
ataupun kementerian untuk kita lebih lagi membantu mereka untuk menanam herba ini. 

Dato’ Wira Mohd. Johari bin Baharum: Terima kasih Yang Berhormat. Di 
antara kekangan ialah modallah. Satu lagi berkenaan dengan tanah. Walau 
bagaimanapun, di bawah Kementerian Pertanian sendiri kita ada RM650,000 tiap-tiap 
tahun yang kita belanja. Untuk tahun lepas kita telah membangunkan lebih kurang 40 
hektar kawasan baru untuk menanam herba-herba yang saya sebutkan tadi dengan 
melibatkan 400 orang peserta dengan bantuan setiap hektar kita beri RM14,500. Ini 
yang tahun lepas. 

� 1130 

Walau bagaimanapun, daripada kajian dan juga hasilnya kita dapati ianya 
dapat memberi pulangan yang baik kepada pengusaha-pengusahanya. Maka itu pada 
tahun 2012, sekali lagi Kementerian Pertanian telah memperuntukkan jumlah yang 
sama dan kita sedang melihat dan memerhatikan pengusaha-pengusaha baru untuk 
kita memberi peluang untuk terlibat dalam industri ini. Terima kasih.  

 



17. Sebab kalau kita tengok di negara lain, di Jerman misalnya, ada hospital tertentu untuk mempromosikan dan menentukan bahawa herba-herba ini adalah boleh dianggap sebagai alat perubatan. Jadi, setakat mana kementerian komited terhadap produk-produk herba? Saya cadang mungkin kita boleh tubuh satu perbadanan nasional seperti juga perbadanan nasional yang juga berjaya menternakkan lembu. Tubuh satu perbadanan untuk beri tumpuan kepada produk-produk herba ini supaya kita boleh dapat menghasilkan kesan yang lebih hebat. Terima kasih. Dato' Wira Mohd. Johari bin Baharum: Terima kasih Yang Berhormat. Sebenarnya memang benar apa yang diperkatakan oleh Yang Berhormat tadi. Sebelum ini, industri herba ini sebelum 2011 kita buat secara tradisional sahaja, maknanya diusaha di peringkat kecil-kecilan di peringkat kampung. Akhir-akhir ini sahaja selepas kita laksanakan di bawah NKEA, kita telah memperuntukkan sebanyak RM72 juta untuk membangunkan industri herba ini di negara kita ini. Kita telah mengenal pasti beberapa jenis herba yang mendapat pasaran iaitu herba dukung anak, kacip fatimah, hempedu bumi, tongkat Ali dan misai kucing. Ini antara herba yang mendapat pasaran di peringkat antarabangsa. Kita telah menggalakkan supaya mereka membuat contract farming dengan pengusaha- pengusaha yang mana kita memberi peruntukan-peruntukan yang telah kita sediakan iaitu untuk membangunkan ladangnya sendiri dan akhirnya mereka membeli produk- produk ini. Dari segi SOP, ini memang kita ikut secara saintifik untuk memastikan bahawa produk-produk kita ini bermutu tinggi dan boleh di pasar di peringkat antarabangsa. Sekarang ini, usaha-usaha banyak sedang dijalankan. Selain daripada itu juga kita telah menjalankan ujian klinikal kepada pengusaha-pengusaha kita yang apabila hendak mengeksportnya akan melepasi pengiktirafan di peringkat antarabangsa dan kita telah belanja lebih kurang RM32 juta untuk tujuan ini. Jadi, sekarang ini memanglah usaha-usaha sedang dijalankan oleh kementerian dan bersama-sama dengan Kementerian Kesihatan untuk menghasilkan produk kita ini bermutu tinggi dan bersaing di peringkat antarabangsa. Terima kasih. Tuan Yang di-Pertua: Sila, Yang Berhormat Kapit. Datuk Alexander Nanta Linggi [Kapit]: Terima kasih Tuan Yang di-Pertua. Saya menerima baiklah apa yang telah disebut oleh Yang Berhormat Timbalan Menteri tadi bagaimana kita hendak menggalakkan industri herba ini dengan beberapa jumlah yang telah diperuntukkan untuk pelbagai tujuannya. Akan tetapi saya berpandangan bahawa kita belum lagi berjaya. Apakah kekangan-kekangan dan masalah-masalah bagi penanam-penanam ataupun pengusaha-pengusaha herba ini di peringkat akar umbi untuk mengeluarkan herba dengan volume yang sepatutnya kita mampu. Sebab negara kita ini, negeri Sarawak sahaja pun begitu luas untuk kita mengusahakan ini. Ada satu pengusaha herba ini telah dibuat di Sungai Asap untuk membantu mereka di sana tetapi ia pula gagal juga sebab mereka tidak dapat mengeluarkan volume yang banyak. Walaupun FAMA saya ingat saya telah dipastikan mahu membeli dengan volume yang seperti ini. Jadi, ada di peringkat akar umbi ini kekangan untuk kita mengeluarkan. Apakah langkah-langkahnya daripada kerajaan ataupun kementerian untuk kita lebih lagi membantu mereka untuk menanam herba ini. Dato' Wira Mohd. Johari bin Baharum: Terima kasih Yang Berhormat. Di antara kekangan ialah modallah. Satu lagi berkenaan dengan tanah. Walau bagaimanapun, di bawah Kementerian Pertanian sendiri kita ada RM650,000 tiap-tiap tahun yang kita belanja. Untuk tahun lepas kita telah membangunkan lebih kurang 40 hektar kawasan baru untuk menanam herba-herba yang saya sebutkan tadi dengan melibatkan 400 orang peserta dengan bantuan setiap hektar kita beri RM14,500. Ini yang tahun lepas. 1130. Walau bagaimanapun, daripada kajian dan juga hasilnya kita dapati ianya dapat memberi pulangan yang baik kepada pengusaha-pengusahanya. Maka itu pada tahun 2012, sekali lagi Kementerian Pertanian telah memperuntukkan jumlah yang sama dan kita sedang melihat dan memerhatikan pengusaha-pengusaha baru untuk kita memberi peluang untuk terlibat dalam industri ini. Terima kasih.